Diari Oficial de la Generalitat Valenciana


Sumari del DOGV 6997, del 05-04-2013 (2013/3249)

RESOLUCIÓ de 21 de març de 2013, de la consellera de Benestar Social, per la qual es minoren els crèdits que han de finançar les ajudes convocades per mitjà de l'Orde 8/2012, de 28 de desembre, de la Conselleria de Benestar Social, per la qual es regulen i convoquen ajudes dirigides a programes d'atenció a menors en situació de risc o amb mesures jurídiques de protecció, per a l'any 2013 (línies T1327, T3099 i T4976).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6997

Data del DOGV
:   05-04-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/3249


Data del document
:   21-03-2013

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de març de 2013, de la consellera de Benestar Social, per la qual es minoren els crèdits que han de finançar les ajudes convocades per mitjà de l'Orde 8/2012, de 28 de desembre, de la Conselleria de Benestar Social, per la qual es regulen i convoquen ajudes dirigides a programes d'atenció a menors en situació de risc o amb mesures jurídiques de protecció, per a l'any 2013 (línies T1327, T3099 i T4976). [2013/3249]  
L'Orde 8/2012, de 28 de desembre (DOCV 6942, 14.01.2013), de la Conselleria de Benestar Social, per la qual es regulen i convoquen ajudes dirigides a programes d'atenció a menors en situació de risc o amb mesures jurídiques de protecció, per a l'exercici corresponent a l'any 2013, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, i el finançament de les dites ajudes queda condicionat a l'aprovació dels crèdits corresponents.  
Aprovada i publicada la Llei 11/2012, de 27 de desembre, de Pressupostos de la Generalitat, per a l'exercici 2013 (DOCV 6933, 31.12.2012), la publicitat dels crèdits de les subvencions destinades a cobrir el finançament de les ajudes regulades i convocades per l'Orde 8/2012, de 28 de desembre, de la Conselleria de Benestar Social, es va efectuar en l'esmentada orde.  
Atés que hi ha compromisos de gasto, degudament adquirits, procedents de l'exercici 2012, en la línia de subvenció T3099 «Servicis especialitzats d'atenció a menors en situació de risc o amb mesures jurídiques de protecció i les seues famílies» i en la línia de subvenció T4976 «Programes d'atenció especialitzada a menors en situació de risc o amb mesures jurídiques de protecció», s'han tramitat, basant-se en el que establix l'article 1r del Decret 29/1991, de 18 de febrer, del Consell de la Generalitat Valenciana, els pagaments corresponents, que minoren els crèdits publicats en l'Orde 8/2012, de 28 de desembre (DOCV 6942, 14.01.2013), de la Conselleria de Benestar Social, en la quantia que s'indica en l'apartat primer d'esta resolució.  
  
En virtut del que s'exposa i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana, aprovat per un decret legislatiu de 26 de juny de 1991, i pel Decret 193/2012, de 21 de desembre, del Consell, pel qual s'aprova el Reglament orgànic i funcional de la Conselleria de Benestar Social, resolc:  
  
Primer  
Minorar la quantia dels crèdits destinats a finançar les ajudes regulades i convocades per l'Orde 8/2012, de 28 de desembre (DOCV 6942, 04.01.2013), de la Conselleria de Benestar Social, per la qual es regulen i convoquen ajudes dirigides a programes d'atenció a menors en situació de risc o amb mesures jurídiques de protecció, per a l'any 2013, i donar publicitat als crèdits pressupostaris resultants i a les línies de subvenció que s'indiquen a continuació, a càrrec del programa pressupostari 313.30 Menor:  
  
Denominació: SEAFI, servicis especialitzats d'atenció a menors en situació de risc o amb mesures jurídiques de protecció, i les seues famílies.  
Línia de subvenció: T3099.  
Consignació pressupostària: inicial 1.846.920,00 euros.  
Consignació pressupostària actual: minoració de 25.809,94; passa d'1.846.920,00 euros a 1.821.110,06 euros.  
Procedència i quantia dels fons: propis.  
  
Denominació: programes d'atenció especialitzada dirigits a menors en situació de risc o amb mesures jurídiques de protecció.  
Línia de subvenció: T4976.  
Consignació pressupostària: 125.000,00 euros.  
Consignació pressupostària actual: minoració de 5.200,00 euros; passa de 125.000,00 euros a 777.851.00 euros.  
Procedència i quantia dels fons: propis.  
Denominació: centres de dia de menors.  
Línia de subvenció: T1327.  
Consignació pressupostària: 947.700,00 euros.  
Procedència i quantia dels fons: propis.  
  
Segon  
El règim de lliuraments serà l'establit en l'article 35.1.c 1r i 2n, de la Llei 11/2012, de 27 de desembre, de Pressupostos de la Generalitat per a l'any 2013, que és el següent: «Ajudes destinades als servicis socials especialitzats: quan vagen dirigides al manteniment dels centres, o a contribuir a sufragar el cost de les places o dels concerts de places que se subscriguen, sempre que es tracte d'entitats públiques, cooperatives o entitats sense fins de lucre, així com a l'execució de les mesures imposades per la Judicatura de Menors per al seu compliment en medi obert, que no supose internament, podrà lliurar-se immediatament, una vegada concedides, fins al 60 per cent del seu import, el 40 per cent restant es lliurarà després de l'aportació i la comprovació de la documentació justificativa de l'efectiva i correcta aplicació de, com a mínim, el 75 per cent de l'import inicialment avançat».  
  
«Ajudes destinades als servicis socials especialitzats: quan vagen dirigides al finançament de programes d'actuació i activitats de servicis socials especialitzats: podrà lliurar-se immediatament, una vegada concedides, fins al 60 per cent del seu import; el 40 per cent restant es lliurarà després de l'aportació i la comprovació de la documentació justificativa de l'efectiva i correcta aplicació de l'import inicialment avançat».  
  
Tercer  
Els crèdits publicats tenen el caràcter de màxims, i no es podran concedir subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries resultaren modificats estos crèdits, la seua modificació haurà de ser publicada mitjançant una resolució en el DOCV.  
  
Quart  
Publicar esta resolució en el Diari Oficial de la Comunitat Valenciana.  
  
València, 21 de març de 2013.- La consellera de Benestar Social: Asunción Sánchez Zaplana.